LV Eiropas Savienības Oficiālais Vēstnesis C 320/13

PADOMES ATZINUMS

(2004. gada 5. jūlijs)

par Maltas konverģences programmu 2004.-2007. gadam

(2004/C 320/07)

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu,

ņemot vērā Padomes Regulu (EK) Nr. gada 7. jûlijs) par budžeta stāvokļa uzraudzības un ekonomikas politikas uzraudzības un koordinācijas stiprināšanu (1), un jo īpaši tās 9. panta 2. punktu,

ņemot vērā Komisijas ieteikumu,

apspriedusies ar Ekonomikas un finanšu komiteju,

IR SNIEGUSI ŠO ATZINUMU.

Padome 2004. gada 5. jūlijā izskatīja Maltas konverģences programmu, kas aptver laika posmu no 2004. gada līdz 2007. gadam. Programma tikai daļēji atbilst prasībām attiecībā uz datiem grozītajos “noteikumos par stabilitātes un konverģences programmu saturu un formātu”. Jo īpaši dati priekš IKP un tā sastāvdaļām vēl aizvien pilnībā neatbilst ESA95 standartiem. Tas traucē salīdzināt dažādas programmas daļas.

Programmas pamatā ir budžeta stratēģija, kā mērķis ir samazināt valsts budžeta deficītu zem 3 % no IKP jau līdz 2006. gadam, ievērojot šādus starpposma mērķus: 5,2 % no IKP 2004. gadā, 3,7 % no IKP 2005. gadā un 2,3 % no IKP 2006. gadā, lai programmas perioda beigās sasniegtu 1,4 %. Programmā paredz ievērojamu uzlabojumu pamatbudžeta bilancē, paredzot pāreju no 1,4 % no IKP deficīta 2004. gadā uz 2,2 % no IKP pārpalikumu 2007. gadā. Vienlaicīgi programma paredz novērst parāda pieaugumu IKP attiecībā 2005. gadā, to samazinot līdz 70,4 % programmas perioda beigās.

Budžeta stratēģijas pamatā ir virkne pasākumu, kuru mērķis ir izdevumu kontrole un racionalizācijas pasākumi un novērst nodokļu nemaksāšanu attiecībā uz ieņēmumiem. Mērķu sasniegšanai nepieciešamo veicamo politikas pasākumu rezultāti nav pilnībā noteikti programmā. Ir paredzēts samazināt pašreizējos izdevumus par 3 procentpunktiem attiecībā uz izdevumiem no IKP, ar algu un citu esošo izdevumu pārstrukturizēšanu valsts sektora uzņēmumos un progresīvo subsīdiju pakāpenisku samazināšanu kuģu būvēšanas nozarē. Tiek prognozēts, ka kapitālieguldījumu izmaksas samazināsies par vairāk nekā 2.5 procentpunktiem no IKP programmas laikā. Tomēr valsts investīcijas saglabāsies virs 4 % no IKP.

Balstoties uz pieejamo informāciju, programmas makroekonomisko scenāriju, izaugsmes pieņēmumi tiek vērtēti kā ticami. Tomēr pastāv šaubas par iespējamu nominālā ESA 95 IKP pārvērtēšanu un Maltas ekonomikas jūtīgumu attiecībā pret ārējiem triecieniem.

Lai arī programmā ir paredzēts deficīta samazinājums zem 3 % no atsauces vērtības 2006. gadā, un tā turpmāka samazināšanās, šie mērķi var neatbilst tādam budžeta stāvoklim, kādā ieņēmumi un izdevumi programmas darbības laikā ir tuvu līdzsvaram.

Konsolidācijas process paredz strauju deficīta samazināšanu, kas var rast zināmu manevrēšanas iespēju, pateicoties dažu investīciju projektu pabeigšanai. Tomēr šis konsolidācijas process sasniegšana prasa stingras saistības no Maltas iestāžu puses. Pie tam nesenā 2003. gada IKP izaugsmes faktisko datu pārbaude var uzrādīt zemākus rādītājus.

Budžeta pozīcija programmā varētu būt nepietiekama, lai līdz 2006. gadam samazinātu deficītu līdz deficīta robežlielumam - 3 % no IKP (vai līdz vērtībai, kas ir mazāka par to). Pie tam, ņemot vērā šādus nevēlamus riskus, parāda attiecības novērtējums varētu būt sliktāks nekā plānotais.

Attiecībā uz ilgtspējību ilgtermiņā Maltas budžetā varētu rasties nelīdzsvarotība attiecībā uz plānotajām izmaksām saistībā ar sabiedrības novecošanos. Lai valsts budžetam izveidotu ilgtspējīgu pamatu, ir būtiski nodrošināt atbilstīgu vidējā termiņa primāro pārpalikumu, kā arī īstenot pasākumus, kas turpinātu aizkavēt ar vecumu saistītu izdevumu pieaugumu, jo īpaši attiecībā uz veselības aprūpi.

Ņemot par pamatu Komisijas ieteikumus, Padome 2004. gada 5. jūlijā pieņēma lēmumu, ka Maltā pastāv pārmērīgs valsts budžeta deficīts saskaņā ar Līguma 104. panta 6. punktu, un saskaņā ar 104. panta 7. punktu Maltai sniedza ieteikumus, lai to novērstu, kuros iekļautu Padomes ieteikumi par īstenojamo politiku.

Maltas konverģences programmas galvenās prognozes

2003 2004 2005 2006 2007 Faktiskais IKP pieaugums (%) – 1,7 1,1 1,7 2,1 2,1 Nodarbinātības līmeņa pieaugums (%) – 0,8 0,8 0,7 0,7 0,7 RPI inflācija (%) 1,3 3,4 2,1 2,1 2,1 Vispārējā valdības budžeta bilance (% no IKP) – 9,7 – 5,2 – 3,7 – 2,3 – 1,4 Valdības parāda kopapjoms (% no IKP) 72,0 72,1 72,4 70,5 70,4

(1) OV L 209, 2.8.1997., 1.lpp. OV L 209, 2.8.1997., 1. lpp. Visi šajā tekstā minētie dokumenti ir atrodami interneta mājas lapā

http://europa.eu.int/comm/economy_finance/about/activities/sgp/main_en.htm.